**Emlékeztető**

**az ISZE elnökségi üléséről**

**Helyszín: ISZE iroda**

**Dátum: 2014.08.19.**

**A tervezett napirendi pontok:**

* Kutatók Éjszakája rendezvény
* Reflektorfényben a természettudomány - Természettudomány-oktatási fesztivál
* Kódnapja 2014/2015. tanévben is
* ISZE Versenyek meghirdetése a 2014/2015. tanévre
* Találkozók, műhelybeszélgetések
* Új tehetséggondozó jó gyakorlatok
* Továbbképzések
* Taglevél

**Jelen vannak:**

Fülöp Márta Marianna (elnök)

Bánhidi Sándorné (főtitkár)

Lakosné Makár Erika (alelnök)

**Napirendi pontok és döntések:**

1. **Kutatók Éjszakája rendezvény (Fülöp Márta Marianna)**

Beszámoló:

Az ISZE Tehetségsegítő Tanács regisztrált a Kutatók Éjszakája rendezvényre. 2014.09.26-án 16-22 óra között szervezünk előadásokból és műhelybeszélgetésekből álló programot.

1. **Reflektorfényben a természettudomány - Természettudomány-oktatási fesztivál (dr. Bánhidi Sándorné)**

Beszámoló:

Az ISZE részt vesz a Színpadon a természettudomány 2014. évi debreceni rendezvény szervezőbizottságában. 8 előadásból álló csomagot állítottunk össze, amelynek az előzetes regisztrációja június hónapban megtörtént. Jelenleg az előadók készítik programjuk részletes leírást, amit szeptember 1-ig nyújtunk be.

Elnökségi döntés:

A programot jövőre is szeretnénk megszervezni és kiteljesíteni.

Szervezését: Lakosné Makár Erika, ISZE alelnök vállalta.

1. **Kódnapja 2014/2015. tanévben is (Lakosné Makár Erika)**

Beszámoló:

Sikeresen lezajlott az ISZE Tehetségpont Kódnapja programja.

A program felhívását országosan hirdettük: <http://tehetseg.hu/alkotonap/kod-napja>

A programot tanárok és diákok kérésére meghosszabbítottuk a tanév végéig.

A megvalósításról az Inspirációban számoltunk be, közöltük a legjobb munkákat is.

Elnökségi döntés:

A programot jövőre is szeretnénk megszervezni. A Tanévkezdési levélben hirdetjük tagjainknak. A KódNapja tehetségprogram szervezését: Lakosné Makár Erika, ISZE alelnök vállalta.

1. **ISZE Versenyek meghirdetése a 2014/2015. tanévre (dr. Bánhidi Sándorné)**

Beszámoló:

2013/2014. tanévben sikeresen lezajlottak az ISZE tehetséggondozó versenyei: a Kozma László Országos Informatikai Alkalmazói Verseny és Dusza Árpád Országos Programozói Emlékverseny. A versenyek megvalósításához NTP forrást nyertünk.

A Szakiskolások Projektversenye az elmúlt tanévhez hasonlóan csatlakozott a Fülemüle Versenyhez, és azt egy szakiskolai kategóriával kibővítve került megrendezésre.

Elnökségi döntés: A versenyeket a 2014/2015. tanévben is meghirdetjük. Célunk, hogy minél több tanuló vegyen részt csapatversenyeinken.

1. **Találkozók, műhelybeszélgetések (Fülöp Márta Marianna, dr. Bánhidi Sándorné)**

Beszámoló:

2013/2014. tanévben megvalósított pályázatok keretében több alkalommal szerveztünk tematikus Műhelybeszélgetéseket: pl. Általános Iskolai Műhely „Informatika a természettudományokban” c. programja; Informatikával a tehetségesekért Alapítvány elektronikus aláírás tematikus programja. „Az én gyerekem is tehetséges” pályázat keretében: Érden, Kaposváron, Veszprémben 10 órás irányított, ismeretátadó, érzékenyítő Műhelybeszélgetés programja info-kommunikációs akadálymenetesítés témakörben és Budapesten elektronikus aláírás, mint akadálymentesítő lehetőség témakörben.

Elnökségi döntés: A 2014/2015. tanévben tematikus műhelybeszélgetéssel egybekötött regionális szintű tagtalálkozókat szervezünk.

1. **Új tehetséggondozó jó gyakorlatok (Fülöp Márta Marianna)**

Beszámoló:

Az ISZE Tehetségpont oldalán <http://tehetseg.hu/tehetsegpont/tp-180-000-258>

elérhetők az ISZE új tehetséggondozó jó gyakorlatai:

* [Alkalmazói informatika, kreativitásfejlesztés, együttműködés](http://tehetseg.hu/jo-gyakorlat/alkalmazoi-informatika-kreativitasfejlesztes-egyuttmukodes)
* [Alkalmazói szoftverek és táblás játékok a tanulás támogatásában](http://tehetseg.hu/jo-gyakorlat/alkalmazoi-szoftverek-es-tablas-jatekok-tanulas-tamogatasaban)
* [Állatkertek, vadaskertek Magyarországon](http://tehetseg.hu/jo-gyakorlat/allatkertek-vadaskertek-magyarorszagon)
* [Alulteljesítő Tehetségesekért Tanári Műhely - ISZE](http://tehetseg.hu/jo-gyakorlat/alulteljesito-tehetsegesekert-tanari-muhely-isze)
* [Informatika a természettudományokban - ISZE](http://tehetseg.hu/jo-gyakorlat/informatika-termeszettudomanyokban-isze)
* [Informatikai gazdagítás kooperatív tanulással - ISZE](http://tehetseg.hu/jo-gyakorlat/informatikai-gazdagitas-kooperativ-tanulassal-isze)
* [Különleges tehetségek hatékony tanulásának segítése informatikával](http://tehetseg.hu/jo-gyakorlat/kulonleges-tehetsegek-hatekony-tanulasanak-segitese-informatikaval)
* [Versenyfelkészítő szakkörök sikeres diákmentorok bevonásával](http://tehetseg.hu/jo-gyakorlat/versenyfelkeszito-szakkorok-sikeres-diakmentorok-bevonasaval)
* [Web-programozás kooperatív tanulással](http://tehetseg.hu/jo-gyakorlat/web-programozas-kooperativ-tanulassal)
1. **Tanévkezdési taglevél (elnökség)**

Beszámoló:

Az ISZE hagyományoknak megfelelően, az új tanév elején, Tanévkezdési taglevelet küldünk tagjainknak. Jelenleg folyik a levél szerkesztése.

Határozatok hozása: 1-7. napirendi pontoknál meghatározottan hoztunk határozatokat.

Felelős a napirend előadója.

Az emlékeztetőt vezette: Fülöp Márta Marianna elnök